
กลุ่มงานการพยาบาลวิสัญญี โรงพยาบาลกันทรลักษ์ ให้บริการระงับความรู้สึกผู้ป่วยที่ได้รับการรักษาหรือวินิจฉัยโรคด้วยการผ่าตัดและการทำหัตถการทุกกลุ่มอายุ ทั้งในภาวะปกติและภาวะวิกฤติตลอด 24 ชั่วโมง ในทุกสาขาของการผ่าตัด โดยการดูแลภายใต้วิสัญญีแพทย์ มีการเยี่ยมประเมินก่อนให้บริการทางวิสัญญีในผู้ป่วยที่มาผ่าตัดด้วยวิธีระงับความรู้สึกแบบทั่วร่างกายและผู้ป่วยที่ระงับความรู้สึกแบบเฉพาะส่วน  ดูแลเฝ้าระวังระหว่างและระยะหลังให้บริการทางวิสัญญีให้ปลอดภัยไม่ให้เกิดภาวะแทรกซ้อน ป้องกันอันตรายจากการผ่าตัดและการได้รับยาระงับความรู้สึก รวมถึงการจัดการบรรเทาความปวดหลังการผ่าตัด โดยสาขาที่เปิดให้บริการมากที่สุด  ได้แก่ สาขาออร์โธปิดิกส์ จุดเด่น คือ ได้มีการนำ Robot เข้ามาช่วยในการผ่าตัดเปลี่ยนข้อเข่าเทียมเป็นแห่งแรกในอิสานใต้ จากข้อมูลการเยี่ยมบริการทางวิสัญญีก่อน - ขณะ และหลังผ่าตัด พบว่าผู้ป่วยมีความกังวลและกลัวการผ่าตัด คิดเป็นร้อยละ 95 เนื่องจากการผ่าตัดเปลี่ยนข้อเข่าเทียมจะมีการใช้อุปกรณ์ต่างๆที่มีเสียงดัง เช่น ค้อน สิ่ว สว่าน เป็นต้น จากข้อมูลดังกล่าวผู้จัดทำ จึงได้คิดค้นนวัตกรรม “ ดนตรีบำบัด ผ่าตัดชิวๆ” ขึ้นมา ทั้งนี้เพื่อเป็นการลดความกลัวและลดการใช้ยาคลายกังวลแก่ผู้ป่วยขณะทำการผ่าตัด 
วัตถุประสงค์
1.เพื่อลดความกลัวและความกังวลในการผ่าตัดเปลี่ยนข้อเข่าเทียม
2.เพื่อลดการใช้ยาคลายกังวลในการผ่าตัดเปลี่ยนข้อเข่าเทียม
3.เพื่อให้บริการตามความต้องการของผู้ป่วย
วิธีพัฒนาสิ่งประดิษฐ์
วัสดุ/อุปกรณ์
1.ไอแพด
2.หูฟัง
ขั้นตอนการพัฒนาสิ่งประดิษฐ์
1.ให้ข้อมูลผู้รับบริการเบื้องต้นเกี่ยวกับการระงับความรู้สึกแบบเฉพาะส่วน
2.ให้ผู้รับบริการเลือกสิ่งที่ต้องการขณะทำการผ่าตัด เช่น เสียงเพลงประเภทต่างๆที่ชื่นชอบ เสียงธรรมชาติ เสียงธรรมะ เป็นต้น โดยใช้หูฟังเชื่อมต่อกับไอแพด
3. ประเมินผลหลังใช้นวัตกรรม
รูปภาพแสดงการใช้นวัตกรรม “ ดนตรีบำบัด ผ่าตัดชิวๆ”

การทดสอบประสิทธิภาพสิ่งประดิษฐ์

นำนวัตกรรม “ ดนตรีบำบัด ผ่าตัดชิวๆ” มาทดลองใช้กับผู้ป่วยที่ได้รับการผ่าตัดเปลี่ยนข้อเข่าเทียมและได้รับยาระงับความรู้สึกแบบเฉพาะส่วน จำนวน 15 คน ประเมินผลโดยผู้ป่วย 15 คน พยาบาลวิชาชีพในแผนก 9 คน ผลพบว่า
1. ผู้ป่วยมีความวิตกกังวลลดลง คิดเป็นร้อยละ 87
2. สามารลดการใช้ยาคลายกังวล คิดเป็นร้อยละ 95
3. ผู้ป่วย มีความพึงพอใจในการใช้นวัตกรรม คิดเป็นร้อยละ 93.33
4. เจ้าหน้าที่ มีความพึงพอใจในการใช้นวัตกรรม คิดเป็นร้อยละ 90.00

ตารางเปรียบเทียบผลการใช้นวัตกรรม
	ตัวชี้วัด
	เป้าหมาย
	ไม่ใช้นวัตกรรม 15  คน
	ใช้นวัตกรรม 15  คน

	1.ร้อยละคะแนนความวิตกกังวล
	< 50 %
	80% (12 ราย)
	53.3% (8 ราย)

	2.ร้อยละการใช้ยาคลายกังวล
	< 10 %
	13.3% (2 ราย)
	6.6% (1 ราย)


	กลุ่มเป้าหมาย
	พึงพอใจ
	เฉยๆ
	ไม่พึงพอใจ

	1. ผู้ป่วย       15 คน
	93.33% (14 ราย)
	6.66% (1 ราย)
	0%

	2. เจ้าหน้าที่    9 คน
	90 %
	10%
	0%


 ตารางแสดงความพึงพอใจการใช้นวัตกรรม
งบประมาณที่ใช้
ค่าหูฟัง  ราคา  199 บาท
ประโยชน์และการนำไปใช้
1.สามารถให้บริการตามความต้องการของผู้รับบริการได้ โดยผู้ป่วยมีส่วนร่วมในการรักษา
2. ผู้ป่วยมีความพึงพอใจในการใช้นวัตกรรม
3. เป็นการพัฒนางานประจำสู่งานวิจัย การแก้ปัญหาอย่างเป็นระบบ (Routine to Research)

เอกสารอ้างอิง

ปาณิสรา ส่งวัฒนายุทธ, ผกามาศ พีธรากร, และภคพร กลิ่นหอม.  การพัฒนานวัตกรรมทางการพยาบาล. วารสารวิทยาลัยพยาบาลพระจอมเกล้า จังหวัดเพชรบุรี 2563;3:1-15.

